|  |
| --- |
| 4.3 Hvem er omfattet? |
| Underafsnit:* Hvilke virksomheder, husdyrbrug m.v. er omfattet af bekendtgørelsens krav om regelmæssige tilsyn? (4.3.1)
* Virksomheder og husdyrbrug m.v. omfattet af kravet om regelmæssige tilsyn (4.3.1.1)
* Virksomheder omfattet af kravet om regelmæssige tilsyn, men undtaget af nogle af bekendtgørelsens krav (4.3.2)
* Hvilke virksomheder, husdyrbrug m.v. er alene omfattet af bekendtgørelsens øvrige bestemmelser? (4.3.3)
* Hvilke regler gælder i forhold til øvrige virksomheder og husdyrbrug m.v. (4.3.3.1)
 |
| Miljøtilsynsbekendtgørelsen gælder for virksomheder, husdyrbrug, husdyranlæg, gødnings- og ensilageopbevaringsanlæg. Her kan du læse om, hvilke typer af virksomheder og husdyrbrug m.v. der er omfattet af hvilke regler. **Virksomheder og husdyrbrug m.v. omfattet af kravet om regelmæssige tilsyn**Tilsyn med virksomheder og husdyrbrug m.v., som er nævnt i bekendtgørelsens § 1, stk. 2, er underlagt alle regler i miljøtilsynsbekendtgørelsen (kapitel 1-5). Det omfatter regler om tilsynsplanlægning, mindstekrav til tilsynsaktivitet (kapitel 2) og tilsynsrapport (kapitel 3) samt regler for afgivelse af oplysninger og offentliggørelse heraf (kapitel 4). Bemærk, at bekendtgørelsens overgangsbestemmelser i kapitel 5 fortsat kan være relevante. Du kan læse mere om, hvilke virksomheder og husdyrbrug m.v. der er omfattet af § 1, stk. 2, i afsnittet ”Hvilke virksomheder, husdyrbrug mv er omfattet af bekendtgørelsens krav om regelmæssige tilsyn?” (4.3.1).**Virksomheder omfattet af kravet om regelmæssige tilsyn, men undtaget af nogle af bekendtgørelsens krav**Tilsyn med visse virksomheder er omfattet af bekendtgørelsens krav om regelmæssige tilsyn, men undtaget af nogle af bekendtgørelsens krav, herunder kravet om miljørisikovurdering. I afsnittet ”Virksomheder omfattet af kravet om regelmæssige tilsyn, men undtaget af nogle af bekendtgørelsens krav” (4.3.2) kan du læse om de regler, der gælder for ferskvandsdambrug og mellemstore fyringsanlæg, som er teknisk og forureningsmæssigt forbundet med en virksomhed eller et husdyrbrug m.v. omfattet af kravet om regelmæssige tilsyn. **Øvrige virksomheder og husdyrbrug m.v.**Tilsyn med virksomheder og husdyrbrug m.v., som ikke er omfattet af bekendtgørelsens krav om regelmæssige tilsyn, er alene omfattet af bekendtgørelsens kapitel 1 (*Anvendelsesområde og definitioner)* og kapitel 4 (*Tilsyns- og godkendelsesmyndighedens afgivelse af oplysninger og offentliggørelse heraf).* Dog kan visse overgangsbestemmelser i kapitel 5 (*Ikrafttrædelses- og overgangsbestemmelser)* fortsat være relevante. Du kan læse mere om, hvilke virksomheder og husdyrbrug m.v. der kun er omfattet af bekendtgørelsens kapitel 1, 4 og 5 i afsnittet ”Hvilke virksomheder, husdyrbrug mv er alene omfattet af bekendtgørelsens øvrige bestemmelser?” (4.3.3). |
| Retsgrundlag*Miljøtilsynsbekendtgørelsen, § 1, stk. 1-2*Denne bekendtgørelse fastsætter regler om tilsyn efter lov om miljøbeskyttelse, lov om husdyrbrug og anvendelse af gødning m.v. og lov om forurenet jord.Stk. 2. Bekendtgørelsens kapitel 2 og 3 gælder alene for tilsyn med1) virksomheder, der er optaget på bilag 1 eller 2 til bekendtgørelse om godkendelse af listevirksomhed,2) virksomheder, der er omfattet af bekendtgørelse om virksomheder, der forarbejder emner af jern, stål eller andre metaller,3) husdyrbrug, der er godkendt eller tilladt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 11 eller 12 i lov om miljøgodkendelse m.v. af husdyrbrug eller § 33 i lov om miljøbeskyttelse, 4) ejendomme med erhvervsmæssigt dyrehold, som inden den 1. august 2017 var omfattet af regelmæssigt tilsyn efter reglerne i bekendtgørelse nr. 1519 af 7. december 2016 om miljøtilsyn, indtil kommunalbestyrelsen meddeler godkendelse eller tilladelse efter §§ 16 a eller 16 b, jf. nr. 3, i dette stykke, eller træffer afgørelse om, at ejendommen med erhvervsmæssigt dyrehold ikke er omfattet af krav om godkendelse eller tilladelse efter §§ 16 a eller 16 b,5) virksomheder, der er optaget på bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.,6) virksomheder, der er omfattet af bekendtgørelse om miljøkrav i forbindelse med etablering og drift af autoværksteder m.v.,7) virksomheder, der er omfattet af bekendtgørelse om etablering og drift af renserier, og8) mellemstore fyringsanlæg meda) en nominel indfyret termisk effekt på mere end eller lig med 1 MW, som er omfattet af bekendtgørelse om miljøkrav for mellemstore fyringsanlæg, og som var i drift den 20. december 2018 eller senere,b) en nominel indfyret termisk effekt på mere end 5 MW og mindre end 50 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2025, ellerc) en nominel indfyret termisk effekt på mere end eller lig med 1 MW og mindre end eller lig med 5 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2030. |

|  |
| --- |
| **4.3.1. Hvilke virksomheder, husdyrbrug m.v. er omfattet af bekendtgørelsens krav om regelmæssige tilsyn?** |
| Det er kun tilsyn med de virksomheder og husdyrbrug m.v., som er nævnt i bekendtgørelsens § 1, stk. 2, der er omfattet af alle krav i miljøtilsynsbekendtgørelsen, herunder kravet om regelmæssige tilsyn. Du kan læse mere om, hvilke typer virksomheder og husdyrbrug m.v. der er omfattet i afsnittet ”Virksomheder og husdyrbrug m.v. omfattet af kravet om regelmæssige tilsyn” (4.3.1.1).**Hvornår er en virksomhed eller et husdyrbrug m.v. omfattet af kravet om regelmæssige tilsyn?**I henhold til miljøbeskyttelseslovens kapitel 9 og husdyrbruglovens kapitel 5 er det virksomhedens eller husdyrbrugets m.v. drift, dvs. de forurenende aktiviteter, der reguleres af disse love, og som tilsynsmyndigheden er forpligtet til at føre tilsyn med. En virksomhed eller et husdyrbrug m.v. omfattes derfor af kravet om regelmæssige tilsyn, når driften påbegyndes. Som tilsynsmyndighed skal du planlægge tilsynene på baggrund af dit kendskab til, om virksomheden eller husdyrbruget m.v. er i drift. Du kan læse mere om tilsynsplanlægning i afsnittet ”Tilsynsplanlægning og frekvenser” (3.2). Vær opmærksom på, at det kun er visse typer virksomheder, der er forpligtet til at orientere myndigheden om, at de er påbegyndt driften. Driften anses for ophørt, når eventuelle miljømæssige foranstaltninger i forbindelse med ophøret er foretaget, fx tømning af tanke, oprydning af oplag mv. Bemærk, at tilsyn på affaldsdeponier, som er omfattet af bekendtgørelse om deponeringsanlæg (deponeringsbekendtgørelsen), er omfattet af kravet om regelmæssige tilsyn også i perioden efter meddelelsen af afgørelsen om nedlukning og efterbehandling. Kravet om regelmæssige tilsyn ophører først, når myndigheden har truffet en afgørelse om, at deponeringsanlægget overgår til passiv tilstand, jf. deponeringsbekendtgørelsens § 27. ***Særligt for mellemstore fyringsanlæg***Miljøtilsynsbekendtgørelsen, herunder kravet om regelmæssige tilsyn, gælder for mellemstore fyringsanlæg, som er omfattet af bekendtgørelse om mellemstore fyringsanlæg med: 1. en nominel indfyret termisk effekt på mere end eller lig med 1 MW, som var i drift den 20. december 2018 eller senere,
2. en nominel indfyret termisk effekt på mere end 5 MW og mindre end 50 MW, som er defineret som et bestående fyringsanlæg i samme bekendtgørelse, fra den 1. januar 2025, eller
3. en nominel indfyret termisk effekt på mere end eller lig med 1 MW og mindre end eller lig med 5 MW, som er defineret som et bestående fyringsanlæg i samme bekendtgørelse, fra den 1. januar 2030.

Bestående mellemstore fyringsanlæg på 5-50 MW bliver fra den 1. januar 2025 omfattet af bekendtgørelse om mellemstore fyringsanlæg. Fra den 1. januar 2030 bliver bestående fyringsanlæg på 1-5 MW omfattet af samme bekendtgørelse. Bestående fyringsanlæg er fyringsanlæg, der er sat i drift før den 20. december 2018, eller som har fået meddelt godkendelse efter lovens § 33 inden den 19. december 2017, forudsat at anlægget sættes i drift senest den 20. december 2018.

|  |
| --- |
| **Faktaboks***Bestående fyringsanlæg på 1-5 MW*Bestående fyringsanlæg med en nominel indfyret termisk effekt på mere end eller lig med 1 MW og mindre end eller lig med 5 MW bliver omfattet af bekendtgørelse om mellemstore fyringsanlæg den 1. januar 2030. Det følger af miljøtilsynsbekendtgørelsens § 1, stk. 2, nr. 8, litra c), at disse anlæg bliver omfattet af kravet om regelmæssige tilsyn d. 1. januar 2030.Indtil d. 1. januar 2030 er disse anlæg omfattet af den tilsynsregulering, som er gældende for den virksomhedstype, som de udgør indtil da. Det betyder, at disse anlæg er omfattet af kravet om regelmæssige tilsyn, hvis de er omfattet af et listepunkt på godkendelsesbekendtgørelsens bilag 1 eller 2 (fx listepunkt G 202), eller er teknisk og forureningsmæssig forbundet med en anden virksomhed eller husdyrbrug m.v., som er omfattet af kravet om regelmæssige tilsyn.Øvrige bestående fyringsanlæg på 1 MW og derover, men mindre end 5 MW, er ikke omfattet af kravet om regelmæssige tilsyn indtil til den 1. januar 2030. Eksempelvis er et naturgasfyret fyringsanlæg på 4 MW på et gartneri ikke omfattet af kravet om regelmæssige tilsyn frem til den 1. januar 2030, da gartneriet og fyringsanlægget hverken er godkendelsespligtige eller opført på bilag 1 til brugerbetalingsbekendtgørelsen. Et sådan fyringsanlæg omfattes først af kravet om regelmæssig tilsyn fra den 1. januar 2030. *Bestående fyringsanlæg på 5-50 MW* Bestående fyringsanlæg med en nominel indfyret termisk effekt på mere end 5 MW og mindre end 50 MW bliver omfattet af bekendtgørelse om mellemstore fyringsanlæg d. 1. januar 2025. Det følger af miljøtilsynsbekendtgørelsens § 1, stk. 2, nr. 8, litra b), at disse anlæg bliver omfattet af kravet om regelmæssige tilsyn d. 1 januar 2025.Indtil d. 1. januar 2025 er disse anlæg omfattet af den tilsynsregulering, som er gældende for den virksomhedstype, som de udgør indtil da. Indtil d. 1. januar 2025 er bestående fyringsanlæg på mere end 5 MW og mindre end 50 MW omfattet af kravet om regelmæssige tilsyn, da disse anlæg er godkendelsespligtige i henhold til godkendelsesbekendtgørelsen. *Fyringsanlæg på mindre end 1 MW på en G 201 eller G 202 virksomhed*Fyringsanlæg på mindre end 1 MW, som udgør en del af en virksomhed omfattet af listepunkt G 201eller G 201 på godkendelsesbekendtgørelsens bilag 2, er i dag omfattet af miljøtilsynsbekendtgørelsens krav om regelmæssige tilsyn. Disse anlæg omfattes ikke kravet om regelmæssige tilsyn efter d. 1. januar 2025 eller d. 1. januar 2030, hvis de ikke er teknisk og forureningsmæssigt forbundet til anden virksomhed eller et husdyrbrug m.v., som er omfattet af kravet om regelmæssige tilsyn. På et fjernvarmeværk med bestående fyringsanlæg på hhv. 900 kW og 6 MW, der ikke er teknisk og forureningsmæssig forbundet, vil anlægget på 900 kW ikke længere være omfattet af kravet om regelmæssige tilsyn efter den 1. januar 2025, da anlægget på 900 kW ikke er godkendelsespligtig efter denne dato og heller ikke bliver omfattet af bekendtgørelse om mellemstore fyringsanlæg. Anlægget på 900 kW er heller ikke opført på bilag 1 til brugerbetalingsbekendtgørelsen. |

***Særligt for ejendomme med erhvervsmæssigt dyrehold***Kravet om regelmæssige tilsyn gælder for ejendomme med erhvervsmæssigt dyrehold, som inden den 1. august 2017 var omfattet af regelmæssigt tilsyn efter reglerne i bekendtgørelse nr. 1519 af 7. december 2016 om miljøtilsyn, indtil kommunalbestyrelsen meddeler godkendelse eller tilladelse efter §§ 16 a eller 16 b i lov om husdyrbrug og anvendelse af gødning m.v., eller træffer afgørelse om, at ejendommen ikke er omfattet af krav om godkendelse eller tilladelse efter §§ 16 a eller 16 b. Dette fremgår af miljøtilsynsbekendtgørelsens § 1, stk. 2, nr. 4.Ejendomme med erhvervsmæssigt dyrehold, som inden den 1. august 2017 udgjorde et husdyrbrug over 3 dyreenheder, er derfor omfattet af kravet om regelmæssige tilsyn. Begge betingelser skal være opfyldt samtidigt, dvs. at ejendommen både skal have erhvervsmæssigt dyrehold og have været omfattet af kravet om regelmæssige tilsyn i overensstemmelse med de hidtil gældende regler. Det betyder, at en ejendom, som er under grænsen for erhvervsmæssigt dyrehold. jf. miljøaktivitetsbekendtgørelsens § 7, stk. 2, ikke som udgangspunkt vil være omfattet af miljøtilsynsbekendtgørelsens krav om regelmæssige tilsyn, uanset om ejendommen tidligere har anmeldt et dyrehold, som er over grænsen for erhvervsmæssigt dyrehold (3 dyreenheder). En sådan ejendom vil imidlertid være omfattet af miljøtilsynsbekendtgørelsens øvrige bestemmelser, herunder kravet om afgivelse og offentliggørelse af oplysninger, jf. bekendtgørelsens kapitel 4. Kommunen er endvidere forpligtet til at føre et aktivt tilsyn med ejendommen uanset om ejendommen er eller ikke er omfattet af kravet om regelmæssige tilsyn. Bemærk også, at tilsyn med ejendomme med erhvervsmæssigt dyrehold, som ikke er omfattet af kravet om regelmæssige tilsyn, skal tilrettelægges i overensstemmelse med husdyrgødningsbekendtgørelsens § 53. Kommunen skal bl.a. mindst hvert 6. år påse, at reglerne i bekendtgørelsens kapitel 6 om opbevaring af fast husdyrgødning og bundfald overholdes, jf. § 53. stk. 2. Oplysningerne om disse tilsyn vil efterfølgende skulle afgives og offentliggøres efter de relevante regler i kapitel 4 i miljøtilsynsbekendtgørelsen. Du kan læse mere i afsnittet ”Afgivelse af oplysninger og offentliggørelse” (3.5).***Særligt for udbringningsarealer for husdyrgødning***Vær opmærksom på, at udbringningsarealer for husdyrgødning efter den 1. august 2017 ikke længere er omfattet af kravet om regelmæssige tilsyn, jf. § 22, stk. 5. Som tilsynsmyndighed skal du efter den 1. august 2017 tilrettelægge dit almindelige tilsyn efter kapitel 5 i lov om husdyrbrug og anvendelse af gødning m.v., så du mindst hvert 6. år påser, at sådanne ejendomme overholder reglerne i husdyrgødningsbekendtgørelses kapitel 6 om opbevaring af fast husdyrgødning og bundfald.  |
| Retsgrundlag*Miljøtilsynsbekendtgørelsen, § 1, stk. 2*Bekendtgørelsens kapitel 2 og 3 gælder alene for tilsyn med1) virksomheder, der er optaget på bilag 1 eller 2 til bekendtgørelse om godkendelse af listevirksomhed,2) virksomheder, der er omfattet af bekendtgørelse om virksomheder, der forarbejder emner af jern, stål eller andre metaller,3) husdyrbrug, der er godkendt eller tilladt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 11 eller 12 i lov om miljøgodkendelse m.v. af husdyrbrug eller § 33 i lov om miljøbeskyttelse, 4) ejendomme med erhvervsmæssigt dyrehold, som inden den 1. august 2017 var omfattet af regelmæssigt tilsyn efter reglerne i bekendtgørelse nr. 1519 af 7. december 2016 om miljøtilsyn, indtil kommunalbestyrelsen meddeler godkendelse eller tilladelse efter §§ 16 a eller 16 b, jf. nr. 3, i dette stykke, eller træffer afgørelse om, at ejendommen med erhvervsmæssigt dyrehold ikke er omfattet af krav om godkendelse eller tilladelse efter §§ 16 a eller 16 b,5) virksomheder, der er optaget på bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.,6) virksomheder, der er omfattet af bekendtgørelse om miljøkrav i forbindelse med etablering og drift af autoværksteder m.v.,7) virksomheder, der er omfattet af bekendtgørelse om etablering og drift af renserier, og8) mellemstore fyringsanlæg meda) en nominel indfyret termisk effekt på mere end eller lig med 1 MW, som er omfattet af bekendtgørelse om miljøkrav for mellemstore fyringsanlæg, og som var i drift den 20. december 2018 eller senere,b) en nominel indfyret termisk effekt på mere end 5 MW og mindre end 50 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2025, ellerc) en nominel indfyret termisk effekt på mere end eller lig med 1 MW og mindre end eller lig med 5 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2030. |

|  |
| --- |
| **4.3.1.1. Virksomheder og husdyrbrug m.v. omfattet af kravet om regelmæssige tilsyn**  |
| Tilsyn med følgende virksomheder og husdyrbrug m.v. er omfattet af bekendtgørelsens kapitel 2*(Miljøtilsynsplan, miljørisikovurdering, tilsynsfrekvenser og tilsynsmål*) og kapitel 3 (*Tilsynsrapport, herunder offentliggørelse og frister*) samt af bekendtgørelsens øvrige bestemmelser:1. virksomheder, der er optaget på bilag 1 eller 2 til bekendtgørelse om godkendelse af listevirksomhed,
2. virksomheder, der er omfattet af bekendtgørelse om virksomheder, der forarbejder emner af jern, stål eller andre metaller,
3. husdyrbrug, der er godkendt eller tilladt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 11 eller 12 i lov om miljøgodkendelse m.v. af husdyrbrug eller § 33 i lov om miljøbeskyttelse,
4. ejendomme med erhvervsmæssigt dyrehold, som inden den 1. august 2017 var omfattet af regelmæssigt tilsyn efter reglerne i bekendtgørelse nr. 1519 af 7. december 2016 om miljøtilsyn, indtil kommunalbestyrelsen meddeler godkendelse eller tilladelse efter §§ 16 a eller 16 b eller træffer afgørelse om, at ejendommen med erhvervsmæssigt dyrehold ikke er omfattet af krav om godkendelse eller tilladelse efter §§ 16 a eller 16 b,
5. virksomheder, der er optaget på bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.,
6. virksomheder, der er omfattet af bekendtgørelse om miljøkrav i forbindelse med etablering og drift af autoværksteder m.v.,
7. virksomheder, der er omfattet af bekendtgørelse om etablering og drift af renserier, og
8. mellemstore fyringsanlæg med
	1. en nominel indfyret termisk effekt på mere end eller lig med 1 MW, som er omfattet af bekendtgørelse om miljøkrav for mellemstore fyringsanlæg, og som var i drift den 20. december 2018 eller senere,
	2. en nominel indfyret termisk effekt på mere end 5 MW og mindre end 50 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2025, eller,
	3. en nominel indfyret termisk effekt på mere end eller lig med 1 MW og mindre end eller lig med 5 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2030.

**Opdeling af virksomheder og husdyrbrug m.v. i kategorier (1a, 1b og 2)**Virksomheder og husdyrbrug m.v., som er nævnt i § 1, stk. 2, er opdelt i 3 kategorier: 1a, 1b og 2. Kategorien afgør bl.a., hvor tit den pågældende virksomhed eller husdyrbrug m.v. skal have et basistilsyn, jf. § 6. Du kan læse mere om tilsynsplanlægning i afsnittet ”Tilsynsplanlægning og frekvenser” (3.2).Kategori 1a omfatter (*IED-virksomheder og -husdyrbrug m.v.*):a) Virksomheder, der er optaget på bilag 1 til bekendtgørelse om godkendelse af listevirksomhed,b) husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, ogc) anlæg omfattet af bekendtgørelse om miljøkrav for mellemstore fyringsanlæg, jf. § 1, stk. 2, nr. 8, som er teknisk og forureningsmæssigt forbundet med enten en virksomhed eller et husdyrbrug i kategori 1a, jf. § 2, nr. 4, litra a) eller b).Kategori 1b omfatter: a) Virksomheder, der er optaget på bilag 2 til bekendtgørelse om godkendelse af listevirksomhed,b) virksomheder, der er omfattet af bekendtgørelse om virksomheder, der forarbejder emner af jern, stål eller andre metaller,c) husdyrbrug, der er godkendt efter § 16 a, stk. 1, i lov om husdyrbrug og anvendelse af gødning m.v., husdyrbrug, der er tilladt efter § 16 b i lov om husdyrbrug og anvendelse af gødning m.v., hvor der i tilladelsen er fastsat vilkår, jf. § 27, stk. 2, i lov om husdyrbrug og anvendelse af gødning m.v., som sikrer reduktion af ammoniakemissionen ved anvendelse af den bedste tilgængelige teknik som følge af en ammoniakemission på mere end 750 kg NH3-N pr. år, eller husdyrbrug, der er godkendt efter de tidligere gældende regler i §§ 11 eller 12 i lov om miljøgodkendelse m.v. af husdyrbrug, undtagen efter § 12, stk. 1, nr. 1-3, eller husdyrbryg, der er godkendt efter § 33 i lov om miljøbeskyttelse og som ikke er omfattet af § 2, nr. 4, d) anlæg omfattet af bekendtgørelse om miljøkrav for mellemstore fyringsanlæg, jf. § 1, stk. 2, nr. 8, som er teknisk og forureningsmæssigt forbundet med en virksomhed eller et husdyrbrug i kategori 1b, jf. § 2, nr. 5, litra a), b) eller c). Kategori 2 omfatter resten af de virksomheder og husdyrbrug m.v., der er omfattet af bekendtgørelsens § 1, stk. 2, jf. § 2, nr. 6.   |
| Retsgrundlag*Miljøtilsynsbekendtgørelsen, § 1, stk. 2*Bekendtgørelsens kapitel 2 og 3 gælder alene for tilsyn med1) virksomheder, der er optaget på bilag 1 eller 2 til bekendtgørelse om godkendelse af listevirksomhed,2) virksomheder, der er omfattet af bekendtgørelse om virksomheder, der forarbejder emner af jern, stål eller andre metaller,3) husdyrbrug, der er godkendt eller tilladt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 11 eller 12 i lov om miljøgodkendelse m.v. af husdyrbrug eller § 33 i lov om miljøbeskyttelse, 4) ejendomme med erhvervsmæssigt dyrehold, som inden den 1. august 2017 var omfattet af regelmæssigt tilsyn efter reglerne i bekendtgørelse nr. 1519 af 7. december 2016 om miljøtilsyn, indtil kommunalbestyrelsen meddeler godkendelse eller tilladelse efter §§ 16 a eller 16 b, jf. nr. 3, i dette stykke, eller træffer afgørelse om, at ejendommen med erhvervsmæssigt dyrehold ikke er omfattet af krav om godkendelse eller tilladelse efter §§ 16 a eller 16 b,5) virksomheder, der er optaget på bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.,6) virksomheder, der er omfattet af bekendtgørelse om miljøkrav i forbindelse med etablering og drift af autoværksteder m.v.,7) virksomheder, der er omfattet af bekendtgørelse om etablering og drift af renserier, og8) mellemstore fyringsanlæg meda) en nominel indfyret termisk effekt på mere end eller lig med 1 MW, som er omfattet af bekendtgørelse om miljøkrav for mellemstore fyringsanlæg, og som var i drift den 20. december 2018 eller senere,b) en nominel indfyret termisk effekt på mere end 5 MW og mindre end 50 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2025, ellerc) en nominel indfyret termisk effekt på mere end eller lig med 1 MW og mindre end eller lig med 5 MW, som er omfattet af bekendtgørelse om miljøkrav for mellemstore fyringsanlæg, og som er defineret som et bestående fyringsanlæg i samme bekendtgørelse, fra den 1. januar 2030. |

|  |
| --- |
| **4.3.2. Virksomheder omfattet af kravet om regelmæssige tilsyn, men undtaget af nogle af bekendtgørelsens krav** |
| Tilsyn med visse virksomheder er omfattet af bekendtgørelsens kapitel 2 (*Miljøtilsynsplan, miljørisikovurdering, tilsynsfrekvenser og tilsynsmål*) og kapitel 3 (*Tilsynsrapport, herunder offentliggørelse og frister*), men undtaget fra nogle af bekendtgørelsens krav i disse kapitler, herunder kravet om (en særskilt) miljørisikovurdering. Her kan du læse om de regler, der gælder for dambrug og mellemstore fyringsanlæg.**Ferskvandsdambrug**Ferskvandsdambrug, der er omfattet af bekendtgørelse om miljøgodkendelse og samtidig sagsbehandling af ferskvandsdambrug (dambrugsbekendtgørelsen), er underlagt dambrugsbekendtgørelsens krav om mindst et tilsynsbesøg om året. Derfor skal du hverken foretage miljørisikovurdering eller fastsætte tilsynsfrekvens efter miljøtilsynsbekendtgørelsens regler for denne type virksomheder. Det fremgår af § 4, stk. 2, og § 5, stk. 3. Fysiske tilsyn med disse dambrug indgår heller ikke i opgørelsen af de årlige mål for tilsynsaktiviteten, jf. § 10, stk. 2. Du kan læse mere om, hvilke tilsyn, der indgår i opgørelsen af de årlige mål for tilsynsaktiviteten i afsnittet ”Tilsynsplanlægning og frekvenser” (3.2).I afsnittet "Afgivelser og offentliggørelse af oplysninger" (3.5) kan du læse om afgivelse og offentliggørelse af oplysninger om tilsyn med ferskvandsdambrug.**Mellemstore fyringsanlæg** Mellemstore fyringsanlæg, som *teknisk og forureningsmæssigt* er forbundet med en virksomhed eller et husdyrbrug m.v., der er omfattet kravet om regelmæssige tilsyn, betragtes som en del af virksomheden eller husdyrbruget m.v. Disse fyringsanlæg skal indgå i den samlede miljørisikovurdering (3.3), som tilsynsmyndigheden foretager af den samlede virksomhed eller husdyrbrug m.v. Du skal derfor ikke foretage en særskilt miljørisikovurdering af anlæggene. Det fremgår af § 4, stk. 4. For at være ”*teknisk og forureningsmæssigt forbundet*” med en anden virksomhed eller husdyrbrug m.v., skal følgende tre kriterier som udgangspunkt alle være opfyldt: 1. Aktiviteterne skal være nært forbundet i en direkte operationel forstand, således at den ene aktivitet ikke kan udføres uden den anden
2. Mellemstore fyringsanlæg skal være integreret i et teknisk forløb med den virksomhed eller det husdyrbrug m.v., som er omfattet af bekendtgørelsens krav om regelmæssige tilsyn
3. Mellemstore fyringsanlæg skal bidrage til den samlede forurening. Det er ikke en forudsætning, at der er tale om det samme stof eller forurening

Du kan læse mere om, hvad der forstås ved ”[*teknisk og forureningsmæssigt forbundet*](https://miljogodkendelsesvejledningen.dk/opslag/53-godkendelsespligt/539-godkendelsespligtens-udstraekning/)” i Miljøstyrelsens godkendelsesvejledning [(https://miljogodkendelsesvejledningen.dk/opslag/53-godkendelsespligt/539-godkendelsespligtens-udstraekning/](https://miljogodkendelsesvejledningen.dk/opslag/53-godkendelsespligt/539-godkendelsespligtens-udstraekning/)).Du skal endvidere være opmærksom på, at tilsyn på anlæg, som er omfattet af bekendtgørelse om mellemstore fyringsanlæg, og som er teknisk og forureningsmæssigt forbundet med en virksomhed eller et husdyrbrug m.v., som er omfattet § 1, stk. 2, nr. 1-7, ikke indgår særskilt i opgørelsen af de årlige mål for tilsynsaktiviteten, jf. miljøtilsynsbekendtgørelsens § 10, stk. 4. Du kan læse mere om, hvilke tilsyn der indgår i opgørelsen af de årlige mål for tilsynsaktiviteten i afsnittet ”Tilsynsplanlægning og frekvenser” (3.2).  |
| Retsgrundlag*Miljøtilsynsbekendtgørelsen, § 4, stk. 2-4*Stk. 2. Der skal ikke foretages en miljørisikovurdering af virksomheder omfattet af bekendtgørelse om miljøgodkendelse og samtidig sagsbehandling af ferskvandsdambrug.Stk. 3. Anlæg, som er omfattet af bekendtgørelse om miljøkrav for mellemstore fyringsanlæg, som ikke er teknisk og forureningsmæssigt forbundet med en virksomhed eller et husdyrbrug omfattet af § 1, stk. 2, nr. 1-7, og som er drifts- og lokaliseringsmæssigt samlet, skal miljørisikovurderes som et enkelt anlæg.Stk. 4. Der skal ikke foretages en særskilt miljørisikovurdering af anlæg, der er omfattet af bekendtgørelse om miljøkrav for mellemstore fyringsanlæg, jf. § 1, stk. 2, nr. 8, hvis det er teknisk og forureningsmæssigt forbundet med enten en virksomhed eller et husdyrbrug, som er omfattet af § 1, stk. 2, nr. 1-7.*Miljøtilsynsbekendtgørelsen, § 10, stk. 2-4*Stk. 2. Fysiske tilsyn med dambrug omfattet af bekendtgørelse om miljøgodkendelse og samtidig sagsbehandling af ferskvandsdambrug indgår ikke i opgørelsen af de årlige mål for tilsynsaktiviteten, jf. bilag 2.Stk. 3. Tilsyn på to eller flere anlæg, som er omfattet af bekendtgørelse om miljøkrav for mellemstore fyringsanlæg, og som drifts- og lokaliseringsmæssigt er samlet, skal medregnes i de årlige tilsynsmål som tilsyn på en enkelt virksomhed.Stk. 4. Tilsyn på anlæg, som er omfattet af bekendtgørelse om miljøkrav for mellemstore fyringsanlæg, jf. § 1, stk. 2, nr. 8, og som er teknisk og forureningsmæssigt forbundet med en virksomhed eller et husdyrbrug m.v. omfattet af § 1, stk. 2, nr. 1-7, indgår ikke særskilt i opgørelsen af de årlige mål for tilsynsaktiviteten, jf. bilag 2. |

|  |
| --- |
| **4.3.3. Hvilke virksomheder, husdyrbrug m.v. er alene omfattet af bekendtgørelsens øvrige bestemmelser?** |
| Af miljøtilsynsbekendtgørelsens § 14, stk. 3, fremgår det, at de forpligtelser, der påhviler tilsynsmyndigheden efter bekendtgørelsens kapitel 4, alene gælder for ”*øvrige virksomheder og husdyrbrug m.v*.”, men det præciseres ikke, hvilke virksomheder og husdyrbrug m.v., der er tale om.**Virksomheder**Begrebet ”*virksomhed*” er defineret i § 2, nr. 2, som ”virksomheder, anlæg, indretninger og aktiviteter”. Begrebet skal som udgangspunkt tolkes i lyset af miljøtilsynsbekendtgørelsens § 1, stk. 1, hvor det fremgår, at bekendtgørelsen gælder for virksomhedsrettede/husdyrbrugsrettede miljøtilsyn. Du kan læse om bekendtgørelsens anvendelsesområde i afsnittet ”Bekendtgørelsens indhold, hjemmelsgrundlag og anvendelsesområde” (4.2).Tilsyn med forurenende virksomheder, jf. miljøbeskyttelseslovens kapitel 5 og 9, omfatter tilsyn med erhvervsmæssige virksomheder. Det er ikke afgørende, om en virksomhed drives på forretningsmæssig basis. Miljøbeskyttelseslovens § 42, der indeholder hjemmel til at udstede påbud om at nedbringe forureningen og gennemføre bestemte foranstaltninger, gælder for alle former for virksomhed, der har samme karakter og tilsvarende forureningsforhold, som en egentlig erhvervsvirksomhed. **Husdyrbrug m.v.**Dehusdyrbrug m.v., hvor kommunen har generel tilsynspligt ifølge husdyrbrug- og/eller miljøbeskyttelsesloven, og som ikke er omfattet af kravet om regelmæssige tilsyn (kapitel 2 og 3), er omfattet af kravene i kapitel 1, 4 og 5. Det omfatter kravet om afgivelse og offentliggørelse af oplysninger. Det vil som udgangspunkt være landbrug og aktiviteter, hvor kommunen er tilsynsmyndighed inden for anvendelsesområderne af husdyrbrugloven, husdyrgødningsbekendtgørelsen og miljøaktivitetsbekendtgørelsen. Samtidig skal der stadig være tale om husdyrbrug m.v., som ikke er omfattet af bekendtgørelsens § 1, stk. 2. Kommunen skal være opmærksom på de ejendomme med erhvervsmæssigt dyrehold, som inden 1. august 2017 var omfattet af regelmæssigt tilsyn. Hvis disse ejendomme er blevet anmeldt efter de nye regler i bekendtgørelse om miljøregulering af dyrehold og om opbevaring og anvendelse af gødning (husdyrgødningsbekendtgørelsen), uden at det har udløst krav om tilladelse eller godkendelse, vil ejendommen ikke længere være omfattet af bekendtgørelsens krav om regelmæssige tilsyn, jf. § 1, stk. 2. Dog vil ejendommen stadig være omfattet af kapitel 1, 4 og 5.I afsnittet ”Hvilke pligter der gælder i forhold til øvrige virksomheder og husdyrbrug m.v.” (4.3.3.1) kan du læse om, hvilke forpligtelser du særligt skal være opmærksom på. |
| Retsgrundlag*Miljøtilsynsbekendtgørelsens § 1, stk. 2, nr. 4*4) ejendomme med erhvervsmæssigt dyrehold, som inden den 1. august 2017 var omfattet af regelmæssigt tilsyn efter reglerne i bekendtgørelse nr. 1519 af 7. december 2016 om miljøtilsyn, indtil kommunalbestyrelsen meddeler godkendelse eller tilladelse efter §§ 16 a eller 16 b, jf. nr. 3, i dette stykke, eller træffer afgørelse om, at ejendommen med erhvervsmæssigt dyrehold ikke er omfattet af krav om godkendelse eller tilladelse efter §§ 16 a eller 16 b.*Miljøtilsynsbekendtgørelsen, § 2, nr. 2*Virksomheder: Virksomheder, anlæg, indretninger og aktiviteter.*Miljøtilsynsbekendtgørelsen, § 14, stk. 3*For øvrige virksomheder og husdyrbrug m.v. end dem, som er omfattet af § 1, stk. 2, afgiver tilsynsmyndigheden oplysningerne efter stk. 1 og 2 efter enten hvert tilsyn eller oplysningerne i stk. 1, nr. 4-7 og stk. 2 årligt senest den 1. april for det forudgående kalenderår fordelt på de relevante grupper af virksomheder og husdyrbrug m.v., som ikke er omfattet af § 1, stk. 2, som fremgår af bilag 3. |

|  |
| --- |
| 4.3.3.1 Hvilke regler gælder i forhold til øvrige virksomheder og husdyrbrug m.v.? |
| **Krav i henhold til bekendtgørelsens kapitel 1, 4 og 5**For virksomheder og husdyrbrug m.v., som ikke er omfattet af kravet om regelmæssige tilsyn, skal du afgive og offentliggøre visse oplysninger, som er nærmere beskrevet i bekendtgørelsens kapitel 4. Du kan læse om, hvilke oplysninger, der skal afgives, og hvilke oplysninger, der skal offentliggøres i afsnittet ”Afgivelse og offentliggørelse af oplysninger” (3.5). Du skal endvidere være opmærksom på, at bekendtgørelsens kapitel 5 indeholder en række overgangsbestemmelser, som forsat kan være relevante. **Den almindelige tilsynspligt**Selvom en virksomhed eller et husdyrbrug m.v. ikke er omfattet af miljøtilsynsbekendtgørelsens krav om regelmæssige tilsyn, har du som tilsynsmyndighed en almindelig tilsynspligt i forhold til overholdelse af miljøbeskyttelsesloven og husdyrbrugloven samt de regler, der er fastsat med hjemmel i lovene, jf. miljøbeskyttelseslovens § 65, stk. 1, og § 66, stk. 2, og husdyrbruglovens § 44, stk. 1.Du er endvidere forpligtet til at føre tilsyn med at påbud og forbud efterkommes, og at vilkår i tilladelser overholdes. Der er tale om en pligt til at føre et aktivt tilsyn, så det kan konstateres, om virksomheden eller husdyrbruget m.v. overholder loven og de administrativt fastsatte regler, tilladelser og påbud. Ligeledes har du pligt til at gennemføre de nødvendige håndhævelser jf. miljøbeskyttelseslovens §§ 68-70 og husdyrbruglovens §§ 46-48.

|  |
| --- |
| **Faktaboks***Et aktivt tilsyn*Et aktivt tilsyn beror på en konkret vurdering af, hvad der i hvert enkelt tilfælde er nødvendigt for at sikre en effektiv kontrol med lovenes overholdelse. Ved et aktivt tilsyn skal du sikre:1. at forurening fra virksomheden eller husdyrbruget m.v., der ikke er reguleret af tilladelser, godkendelser eller påbud ikke giver anledning til uønskede miljøeffekter eller risiko herfor,
2. at fornødne tilladelser og godkendelser foreligger som forudsat i miljøbeskyttelsesloven og husdyrbrugloven,
3. at meddelte tilladelser og godkendelser overholdes,
4. at relevante sager om forurening kommer i behandling og afgøres efter miljøbeskyttelseslovens og husdyrbruglovens regler herom.

Tilsyn skal desuden være opsøgende – det er ikke tilstrækkeligt alene at reagere på klager. Du skal *under alle omstændigheder* foretage tilsyn:* når indholdet af en afgørelse – fx et påbud eller forbud – indicerer et behov herfor
* når der modtages klager eller anmeldelser, som ikke er åbenbart grundløse eller bagatelagtig
* når der foreligger en konkret begrundet mistanke om ulovlig adfærd
 |

**Krav i henhold til husdyrgødningsbekendtgørelsen**Du skal være opmærksom på visse krav, når du tilrettelægger tilsyn med ejendomme, der er omfattet af bekendtgørelse om miljøregulering af dyrehold og om opbevaring og anvendelse af gødning (husdyrgødningsbekendtgørelsen). Ifølge husdyrgødningsbekendtgørelsens § 53, stk. 2, skal kommunen mindst hvert 6. år påse, at reglerne i husdyrgødningsbekendtgørelsens kapitel 6 om opbevaring af fast husdyrgødning og bundfald overholdes på ejendomme, der ikke er omfattet af krav om regelmæssigt tilsyn.Du kan læse mere om tilsyn efter husdyrgødningsbekendtgørelsen i Husdyrvejledningen: <https://husdyrvejledning.mst.dk/vejledning-til-bekendtgoerelserne/husdyrgoednings-bekendtgoerelsen/14-administrative-bestemmelser/> |